**Cestovná správa zo zahraničnej pracovnej cesty k NL č.1 a 2/2015**

**Dátum konania:** 26 - 28. 1. 2015

**Miesto konania:** Krakow/Poľsko

**Názov akcie:** Medzinárodná konferencia o Holokauste pri príležitosti 70. výročia oslobodenia Osvienčimu.

**Účastníci:** Ing. Pavel Ondek – predseda zväzu

Mgr. Juraj Stodolovský – vedúci úradu zväzu

V dňoch 26. – 28. 1. 2015 sa v poľskom Krakowe uskutočnila spomienková akcia pri príležitosti 70. výročia oslobodenia Osvienčimu, ktorú organizoval partnerský odborový zväz učiteľov ZNP a Education International (EI). Súčasne sa uskutočnila aj medzinárodná konferencia o Holokauste a princípoch výučby tejto historickej tragédie. Na konferencii náš zväz zastupoval predseda Pavel Ondek a vedúci úradu zväzu Juraj Stodolovský.

V prvý deň podujatia sa uskutočnila prehliadka múzea Auschwitz-Birkenau, kde mohli účastníci bezprostredne pocítiť zverstvá druhej svetovej vojny. V popoludňajších hodinách sa ako nepriamy pozorovatelia zúčastnili spomienkového ceremoniálu na vzdanie úcty zosnulým obetiam.

Druhý deň bol venovaný konferencii o Holokauste a možných prístupoch k jeho výučbe. Otváracie príhovory predniesli p. Fred van Leeuwen, generálny sekretár EI a p. Joanna Kluzik-Rostkowska, poľská ministerka školstva. Následne bol spoločne odprezentovaný projekt týkajúci sa Holokaustu zástupcami nemeckých GEW, GÖD, izraelského ITU, poľských NSZZ-Solidarność, VBE a ZNP. Hlavná prednáška patrila profesorovi histórie na londýnskej univerzite p. Richardovi Howlesovi, ktorý sa špecializuje na druhú svetovú vojnu.

Záverečné slovo predniesol p. Slawomir Broniarz, prezident poľského ZNP, ktorý upozornil na dôležitosť vedenia v škole detí k rešpektovaniu ľudských práv, solidarity a vzájomnej tolerancii.

Spracoval: Juraj Stodolovský

V Bratislave, 4. 2. 2015

Schválil: Ing. Pavel Ondek – predseda zväzu